Significant time

Significant Time er en jazzkvartett bestående av Signe Irene Stangborli Time (vokal), Øyvind Gjelstan Dale (piano), Fredrik Luhr Dietrichson (kontrabass) og Raymond Storaunet Lavik (trommer). Bandet har sitt utspring fra jazzlinja i Stavanger og har gitt ut ett studioalbum.

Debutplaten "Regnbueponniens Significante Påskesang" ble gitt ut på Periskop Music den 20. mai 2016. På dette albumet bidrar gjestemusikerne André Roligheten (saxofon) og Hayden Powell (trompet).

Significant Time har også komponert bestillingsverket "Vossastubbar" basert på tekster etter Per Sivle. Verket ble framført på Vossajazz i 2017. Den gang med gjestemusikerne Ida Løvli Hidle (trekkspill) og Marius Hirth Klovning (gitar).

Bandet har også spilt på en rekke kjente festivaler som Kongsberg Jazzfestival , Nattjazz i Bergen , Maijazz i Stavanger  og 12 Points Festival i Århus, Danmark .

Bandmedlemmer 
 Signe Irene Stangborli Time: vokal
 Øyvind Gjelsten Dale: piano
 Fredrik Luhr Dietrichson: kontrabass
 Raymond Storaunet Lavik: trommer

Diskografi 
 Significant Time: "Regnbueponniens Significante Påskesang" (Periskop Music, 2016)

Referanser

Eksterne lenker 
 

Norske jazzgrupper